recursal/SuperWikiNEXT-32B huggingface dataset:
Tomi Lahren vuoden 2016 Politicon-tapahtumassa.
**Tomi Lahren** (s. 11. elokuuta 1992) on yhdysvaltalainen konservatiivinen poliittinen kommentaattori ja televisiojuontaja.

Lahren opiskeli broadcast-journalismia ja politiikan tutkimusta Nevadan yliopistossa Las Vegasissa ja suoritti Bachelor of Arts -tutkinnon. Elokuussa 2014 hän alkoi juontaa *On Point with Tomi Lahren* -ohjelmaa One America News Network -televisiokanavalla (OANN) San Diegossa. Hän kehitti ohjelmaan lyhyen Final Thoughts -osion, jossa otti voimakkaasti kantaa ajankohtaisiin asioihin. Näitä lyhyitä videoita alettiin lisätä YouTubeen ja heinäkuussa 2015 yksi tällainen meni viraaliksi. Lahren kritisoi videolla presidentti Obamaa ja tämän hallintoa armeijan värväyskeskuksessa Chattanoogassa tapahtuneen terroriteon jälkeen.

Chattanooga-videon jälkeen Lahren rekrytoitiin Glenn Beckin perustamalle TheBlaze-televisiokanavalle. Hänen ohjelmansa *Tomi* alkoi kanavalla lokakuussa 2015 ja siihenkin kuului hänen aiemmasta ohjelmastaan tuttu Final Thoughts -osio. Lahren jatkoi juontajana TheBlazellä kevääseen 2017, jolloin kanava hyllytti hänen ohjelmansa hänen kerrottua ABC:n *The View* -keskusteluohjelmassa kannattavansa naisten aborttioikeutta. Elokuussa 2017 hän siirtyi Fox News Channelille.

Lahrenia on syytetty julkisuudessa rasismista hänen muun muassa verrattua mustien oikeuksia puolustavaa Black Lives Matter -liikettä Ku Klux Klaniin. Hän on useissa yhteyksissä kiistänyt olevansa rasisti.

Lähteet
-------

1. ↑  UPI Almanac for Friday, Aug. 11, 2017 *UPI.com*.  11.8.2017. Viitattu 10.4.2018. (englanniksi)
2. 1 2 3  Bromwich, Jonah Engel: Tomi Lahren: Young, Vocal and the Right’s Rising Media Star *The New York Times*.  4.12.2016. Viitattu 10.4.2018. (englanniksi)
3. 1 2  Otterson, Joe: Fox News Signs Tomi Lahren as Contributor *variety.com*.  30.8.2017. Viitattu 10.4.2018. (englanniksi)
4. ↑  Hammond, Christy: Rapid City woman anchors political talk show at 22 *Rapid City Journal*.  21.9.2014. Viitattu 10.4.2018. (englanniksi)
5. ↑  Krol, Charlotte: US TV host's rant against Barack Obama's policy on radical Islam goes viral *The Telegraph*.  20.7.2015. Viitattu 10.4.2018. (englanniksi)
6. 1 2  Wilson, Jason: The rise of Tomi Lahren, the media star lampooned as 'white power Barbie' *The Guardian*.  23.9.2016. Viitattu 10.4.2018. (englanniksi)
7. ↑  Hawkins, Derek: Tomi Lahren settles lawsuit with Glenn Beck, the Blaze, ending abortion comment dust-up *The Washington Post*.  2.5.2017. Viitattu 10.4.2018. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Tomi Lahren**.
* / Tomi Lahren Facebookissa
* Tomi Lahren Twitterissä

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* VIAF
* WorldCat

 |

 |
**Auli Marja Korhonen** (s. 28. helmikuuta 1955 Helsinki) on suomalainen kuvanveistäjä, ympäristötaiteilija ja taidemaalari. Korhonen käyttää veistoksissan eri materiaaleja, kuten kiveä, lasia ja metallia.

Korhonen on opiskellut taidemaalariksi Suomen Taideakatemian koulussa vuosina 1974–1978. Lisäksi hän on opiskellut Tukholman Kuninkaallisessa taidekorkeakoulussa kuvanveisto- ja monumentaalimaalausosastolla kalkkimaalaustekniikoita vuosina 1980–1982.

Näyttelyt ja julkiset teokset
-----------------------------

Auli Korhonen on pitänyt yksityisnäyttelyitä sekä Suomessa että Suomen ulkopuolella vuodesta 1983 lähtien, osallistunut ryhmänäyttelyihin Suomessa ja ulkomailla. Hän on menestynyt veistos- ja muissa suunnittelukilpailuissa. Korhosen julkisia veistoksia on pysyvästi esillä Suomessa ja muissa maissa, sekä ulko- että sisätiloissa. Hän on tehnyt myös useita veistoksia yksityisiin tiloihin Suomeen ja muihin maihin. Eräs Korhosen käyttämä materiaali on lasi. Lasiteos *Healing Spirit and Water* on Espoon Jorvin sairaalan 30-vuotisjuhlaan tilattu ulkoilmateos, jossa lasin lisäksi elementteinä ovat betoni, teräs, kupari ja valo. Teos on sijoitettu sairaalan ajorampin viereen.

Kuvia julkisista taideteoksista
-------------------------------

* Healing Spirit and Water, 2006, Espoo.*Healing Spirit and Water*, 2006, Espoo.
* Elävä valo, 1988, Kerava.*Elävä valo*, 1988, Kerava.

Lähteet
-------

1. ↑  Korhonen , Auli *Uppslagsverket Finland*. Viitattu 22.4.2019.
2. 1 2 3  Korhonen, Auli *Kuvataidematrikkeli*. Viitattu 22.4.2019.
3. 1 2  Korhonen, Auli: Auli Korhonen, CV Auli Korhonen. Viitattu 22.4.2019.


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Saksa

 |
|  |
| Henkilöt | 
* Uppslagsverket Finland

 |

 |
**Tötterökasvit**, aik. **tötterölehtikasvit**, (Sarraceniaceae) on 32-lajinen kasviheimo koppisiemenisten Ericales-lahkossa, johon muun muassa kanervakasvit (Ericaceae) kuuluvat.

Tuntomerkit
-----------

Tötterökasvit ovat hyönteissyöjäruohoja, joiden lehdet ovat tyviruusukkeina ja muuntuneet tötterömäisiksi ja lyhytruotisiksi pyyntielimiksi. Kukinto on vanallinen tai harvoin kukat ovat yksittäin. Kukat ovat melko kookkaita. Verhiö on enemmän tai vähemmän teriömäinen ja erilehtinen, kuten teriökin, jos sitä on. Heteitä on vähintään kahdeksan, joskus runsaasti. Sikiäimessä on turvonneet laitaistukat, vartalon kärki on jakautunut tai kilpimäisesti laajentunut, ja luotit ovat pieniä. Kussakin emilehdessä on paljon siemenaiheita. Hedelmä on monisiemeninen kota. Siemenet ovat pieniä, siivellisiä tai karvaisia.

Levinneisyys
------------

Tötterökasvit ovat amerikkalaisia; niitä kasvaa laajalla alueella Pohjois-Amerikassa itärannikolta länteen päin ja toisaalta länsirannikon tuntumassa sekä Etelä-Amerikassa Guyanan ylängöllä.

Luokittelu
----------

Heimossa on kolme sukua ja 32 lajia, joista peräti 23 kuuluu sukuun *Heliamphora*. Tötterökasvit kuuluvat laikkuköynnöskasvien (Actinidiaceae) ja Roridulaceae-heimon kanssa samaan kladiin Ericales-lahkon evoluutiopuussa. Kladin ominaisuuksiin kuuluvat muun muassa eräät iridoidit ja yleensä mesiäisen puuttumuninen.

### Suvut

Suvut ovat:

* *Darlingtonia* Torr. – kaliforniantötteröt, vain laji kaliforniantötterö (*D. californica*)
* *Heliamphora* Benth.
* *Sarracenia* L. – tötteröt eli tötterölehdet eli tötterökasvit

Käyttö
------

Kaliforniantötteröä (*Darlingtonia californica*) ja useita tötterölajeja ja -ristymiä (*Sarracenia*) viljellään koristekasveina huonekasveina tai avomaalla lämpimänlauhkeilla seuduilla.

Lähteet
-------

* Kasvien maailma. Otavan iso kasvitietosanakirja, osa 4. – Otava, Helsinki, 1981. ISBN 951-1-06068-6
* Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. .

### Viitteet

1. 1 2  Stevens 2001–, viitattu 28.12.2014.
2. ↑
3. ↑
4. ↑  Kasvien maailma, osa 4, s. 1751.


|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q834427
* Wikispecies: Sarraceniaceae
* APNI: 154262
* CoL: FYT
* EoL: 4340
* EPPO: 1SARF
* FNA: 10798
* Fossilworks: 55620
* GBIF: 2426
* GRIN: 1006
* iNaturalist: 52649
* IPNI: 77126582-1
* IRMNG: 113314
* ITIS: 21991
* NBN: NBNSYS0000160933
* NCBI: 4353
* NZOR: 41e3a315-bc72-4b4e-a0b3-cddb4048c00b
* Open Tree of Life: 639961
* POWO: urn:lsid:ipni.org:names:77126582-1
* Tropicos: 42000106
* VASCAN: 214
* Watson & Dallwitz: sarracen
* WFO: wfo-7000000548

 |

 |
Kartta San Francisco - Oakland Bay Bridgestä.
Alkuperäinen silta, joka yhdistää Oaklandin ja San Franciscon.
**San Francisco–Oakland Bay Bridge** (paikalliset käyttävät yleisesti lyhyempää nimeä **Bay Bridge**, siltaan viitataan myös lyhenteellä **SFOBB**) on San Franciscon lahden ylittävä silta. Bay Bridge avattiin liikenteelle 12. marraskuuta 1936. Alkuperäinen silta on osa Interstate 80 -moottoritietä ja se yhdistää Oaklandin San Franciscoon. Bay Bridgen osuus San Franciscosta Yerba Buena -saarelle, joka on San Franciscon lahden puolivälissä, koostuu kahdesta peräkkäisestä riippusillasta, jotka yhdistyvät ankkurituella. Yerba Buenan ja Oaklandin välinen osuus on ulokeristikkosiltojen ja ristikkosiltojen yhdistelmä. Silta on kaksikantinen, yläkannen liikenne kulkee kohti San Franciscoa. Siltaan kuuluu myös kaksikerroksinen tunneliosuus Yerba Buenalla.

Sillan itäosa on rakennettu uudelleen ja avattiin liikenteelle 2. syyskuuta 2013.

Lähteet
-------

1. ↑  San Francisco-Oakland Bay Bridge Retrofit California Department of Transportation. Viitattu 20.3.2013. (englanniksi)
2. ↑  California @ AARoads - Interstate 80 *aaroads.com*.  9.11.2009. Viitattu 4.6.2010. (englanniksi)
3. ↑  Sakari Heiskanen, Markku Nousiainen: *Kalifornia*, s. 175. Suomalainen matkaopas oy, 2000.
4. ↑  The San Francisco/Oakland Bay Bridge (Facts at a glance) Caltrans. Viitattu 16.8.2011. (englanniksi)
**Matthew Mendy** (s. 13. kesäkuuta 1983 Serekunda, Gambia) on gambialainen jalkapalloilija, joka edustaa Ykkösessä pelaavaa Kokkolan Pallo-Veikkoja. Hän on aikaisemmin pelannut muun muassa Itävallan ja Kiinan toiseksi korkeimmilla sarjatasoilla sekä kotimaansa pääsarjan lisäksi myös Maltan ja Bangladeshin pääsarjoissa. Gambian jalkapallomaajoukkuetta Mendy on vuosina 2006–2008 edustanut yhdeksän kertaa.

Seurajoukkueura
---------------

Mendy muutti 18-vuotiaana opiskelemaan Yhdysvaltoihin, jossa hän pelasi usean kauden ajan Alabama A&M Universityn sekä George Masonin yliopiston joukkueissa NCAA- ja CAA-yliopistosarjoja. Yhdysvalloista Mendy siirtyi vuonna 2007 entisen bundesliigaseuran KFC Uerdingen 05:n riveihin Saksan neljänneksi korkeimmalle sarjatasolle Oberligaan ja sieltä vuotta myöhemmin Itävallan kakkosliigaan 1. FC Vöcklabruckin joukkueeseen.

Vuosina 2010–2012 Mendy pelasi kaksi kautta Kiinan toiseksi korkeimmalla sarjatasolla sekä parin kuukauden ajan Ruotsin 3. divisioonassa ennen siirtymistään Maltan pääsarjaan. Kaudella 2013–2014 Mendy edusti Bangladeshin liigan Feni SC:tä, joka sijoittui sarjassa toiseksi viimeiseksi, mutta selvisi kuitenkin cupin finaaliin.

Mendy siirtyi syksyllä 2014. Hän allekirjoitti FC Jazzin kanssa loppukauden mittaisen sopimuksen elokuussa 2014. Kauden päätteeksi Mendy siirtyi Kakkosessa pelanneen Kokkolan Pallo-Veikkojen riveihin. Hän oli sitten nostamssa KPV:tä Ykköseen ja on pelannut seuraavat kaudet 2016 ja 2017 KPV:ssä.

Maajoukkue
----------

Maajoukkuedebyyttinsä Mendy teki vuonna 2006. Hän pelasi Gambian maajoukkueessa muun muassa vuoden 2010 MM-kisojen karsinnoissa.

Lähteet
-------

1. ↑  11 Matt Mendy (Arkistoitu – Internet Archive) George Mason Official Athletic Site – Men's Soccer. Viitattu 30.8.2014.
2. ↑  Star Profile: Matthew Mendy KFC Uerdingen (Germany)  6.6.2008. Daily Observer.  Arkistoitu 27.7.2011. Viitattu 30.8.2014.
3. 1 2  Matthew Mendy  13.6.2014. KFC Uerdingen - Die Chronik. Viitattu 30.8.2014.
4. ↑  Bangladeshi premier league side sign Mathew Mendy, Faye  19.11.2013. Daily Observer.  Arkistoitu 3.9.2014. Viitattu 30.8.2014.
5. ↑  Feni's first final  9.4.2014. The Daily Star.  Arkistoitu 3.9.2014. Viitattu 30.8.2014.
6. ↑  Gambian ex-kapteeni FC Jazziin  29.8.2014. Satakunnan Kansa.  Arkistoitu 3.9.2014. Viitattu 30.8.2014.
7. ↑  Matthew Mendy jatkaa KPV:n riveissä  23.11.2016. palloliitto.fi.  Arkistoitu 17.9.2017. Viitattu 16.9.2017.
8. ↑  Matthew Mendy National Football Teams. Viitattu 30.8.2014.

Muita lähteitä
--------------

* soccerway.com: Matthew Mendy
Aukusti Kallio
**Aukusti Herman Kallio** (5. helmikuuta 1858 Uusikaupunki – 9. huhtikuuta 1896 Helsinki) oli suomalainen sanakirjan tekijä.

Kallion vanhemmat olivat merimies Herman Hellsten ja Augusta Katharina Bergman. Hän valmistui filosofian kandidaatiksi vuonna 1885 ja toimi samasta vuodesta alkaen opettajana Helsingin suomalaisessa tyttökoulussa sekä vuodesta 1887 koulun suomen ja ruotsin kielen kollegana. Ylioppilasaikana Kallio työskenteli Elias Lönnrotin apulaisena, kun Lönnrot laati suomalais-ruotsalaista sanakirjaa. Kallio toimitti itsenäisesti lisävihkon tähän sanakirjaan vuonna 1886. Toisen sanakirjan laatijan Johan Hahnssonin kuoltua Kallio jatkoi tämän aloittamaa suurta suomalais-ruotsalaista sanakirjaa, mutta hänkään ei kerinnyt saada sitä valmiiksi, vaan Heikki Paasonen toimitti sen viimeiset osat.

Kallio julkaisi oppikirjat *Finsk elementarbok I-III* (1886) ja *Suomen kielioppi* (1890).

Kallion puoliso vuodesta 1886 oli Elin Oihonna Waeneberg (k. 1927).

Lähteet
-------

* Ilmari Heikinheimo: *Suomen elämäkerrasto*, s. 369. Helsinki: Werner Söderström Osakeyhtiö, 1955.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Suomi (KANTO)
* Alankomaat

 |
|  |
| Henkilöt | 
* Ylioppilasmatrikkeli 1853–1899

 |
|  |
| Muut | 
* IdRef

 |

 |
|  |
| --- |
| **Ramses hieroglyfein** |
| **syntymänimi** |
| 

|  |  |  |  |  |  |
| --- | --- | --- | --- | --- | --- |
|  | 

|  |
| --- |
|  |
|  |
|  |

 |  |

 |
| *Ramses*Ra-jumalasta syntynyt |
| **valtaistuinnimi** |
| 

|  |  |  |  |  |  |
| --- | --- | --- | --- | --- | --- |
|  | 

|  |
| --- |
|  |
|  |
|  |

 |  |

 |
| *Menpehtyra*Ra-jumalan voima on ikuinen |

**Ramses I** oli Egyptissä 19. dynastian aikaan vuosina 1295–1294 eaa. hallinnut faarao, joka oli vallankaappauksen avulla valtaan noussut kenraali, oikealta nimeltään Paramessu tai Paramesse.

Ramses ei ollut kuninkaallista sukua, vaan hänen isänsä oli armeijan komentaja nimeltä Seti. Ramses seurasi isänsä jalanjälkiä ja liittyi myös armeijaan nuorella iällä. Hänet ylennettiin lopulta pitkän uran jälkeen kenraaliksi. Horemhebin hallituskaudella Ramses toimi hänen visiirinään. Ramses toimi myös Amonin ylipappina.

Horemhebin kuoltua ilman jälkeläisiä Ramses nousi valtaistuimelle. Kuningattarekseen hän otti vaimonsa Sitren. Heidän poikansa ja Ramseksen seuraaja Seti I oli tällöin jo armeijan komentaja. Ramseksen hallitusaika jäi kovin lyhyeksi ja hän ehtikin hallita vain noin vuoden ennen kuolemaansa.

Ramses haudattiin alun perin Kuninkaiden laaksoon (hautaan KV16), mutta hauta vandalisoitiin ja papit siirsivät Ramseksen muumion Deir el Bahriin.

Lähteet
-------

1. ↑  Otavan suuri maailmanhistoria. Osa 2, Jokilaaksojen valtakunnat, Päätoim. Erling Bjöl, Otava. Keuruu 1982. ISBN 951-1-06987-X. Sivut 122. Teos käyttää nimestä muotoa Tuthmosis I.
2. ↑  Kaisu-Maija Nenonen, Ilkka Teerijoki: *Historian suursanakirja*, s. 1061. WSOY, 1998. ISBN 951-0-22044-2.

Aiheesta muualla
----------------

* Kuvia tai muita tiedostoja aiheesta **Ramses I** Wikimedia Commonsissa

|  |  |  |
| --- | --- | --- |
| Edeltäjä:**Horemheb** | **Egyptin faarao**19. dynastia | Seuraaja:**Seti I** |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Saksa
* Israel
* Yhdysvallat

 |
|  |
| Henkilöt | 
* Deutsche Biographie

 |

 |
Mottura vuonna 2017.
**Paolo Mottura** (s. 26. kesäkuuta 1968 Pinerolo) on italialainen sarjakuvapiirtäjä, joka on piirtänyt Disney-sarjakuvia vuodesta 1989 lähtien. Hän on taiteilijana itseoppinut.

Elokuuhun 2022 mennessä Motturalta on julkaistu noin 160 Disney-sarjakuvatarinaa. Niistä 76:ssa esiintyy Aku Ankka, 65:ssä Roope Ankka ja 54:ssä Mikki Hiiri. Aku Ankan taskukirjan kannet ovat olleet vuonna 2019 ilmestyneestä numerosta 479 lähtien Motturan käsialaa. Mottura on tehnyt sarjakuvia myös italialaisille viikkolehdille *Sole 24 Ore* ja *La Stampa* ja tekee kuvituksia lisäksi muun muassa Clementonin palapeleihin ja Disneyn kirjoihin.

Lähteet
-------

1. 1 2  Paolo Mottura (myös välilehti "Tilastot") *Inducks*. Viitattu 19.8.2022. (englanniksi)
2. ↑  Paolo Mottura *Lambiek Comiclopedia*. Viitattu 19.8.2022. (englanniksi)
3. ↑  Paolo Mottura (myös muut "Hakemisto"-välilehden hakutulossivut "351-400":stä eteenpäin) *Inducks*. Viitattu 19.8.2022. (englanniksi)

Aiheesta muualla
----------------

* Paolo Mottura akuankka.fi-sivustolla

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Belgia
* Yhdysvallat
* Tšekki
* Puola

 |
|  |
| Muut | 
* IdRef

 |

 |
|  |
| --- |
| **Ramses VI hieroglyfein** |
| **syntymänimi** |
| 

|  |  |  |
| --- | --- | --- |
|  | 
 |  |

 |
| *Ramses-amonnetjerheqaiunu*Auringosta syntynytAmon, jumalainen Heliopoliin hallitsija |
| **valtaistuinnimi** |
| 

|  |  |  |  |  |  |
| --- | --- | --- | --- | --- | --- |
|  | 

|  |
| --- |
|  |
|  |
|  |

 |  |

 |
| *Nebmaatra-meryamen*Ra on totuuden herraAmonin rakastama |

**Ramses VI** (tai **Ramesses VI**) oli muinaista Egyptiä 20. dynastian aikaan vuosina 1143–1136 eaa. hallinnut faarao.

Ramses VI:n noustessa valtaan, Egypti oli niin taloudellisesti kuin poliittisestikin erittäin heikossa asemassa. Se oli menettänyt hallinnoimiaan alueita Nubiassa ja Siinailla toimivat kaivokset oli lakkautettu. Koko valtakunta oli sortumisen partaalla ja Ramses VI:n arvovalta kyseenalainen. Ramses VI yritti kohentaa asemaansa kirjoituttamalla nimensä Ramses III:n poikien luetteloon Medinet Habussa, mutta se ei tuottanut haluttua tulosta.

Ramses rakennutti lyhyen hallituskautensa aikana patsaan Heliopoliihin, steelan Thebaan ja pylvään Memfikseen. Kuningasta esittäviä patsaita pystytettiin ainakin Bubastikseen, Koptokseen ja Tanikseen.

Ramses VI haudattiin Kuninkaiden laakson hautaan KV9, jonka hän mahdollisesti otti itselleen edeltäjältään. Hautaan murtautui kuitenkin varkaita, jotka hautakaluston varastamisen lisäksi tuhosivat Ramseksen muumion. Papit yrittivät korjata muumiota kasaamalla luita muumion kääreisiin. He eivät kuitenkaan olleet kovin huolellisia, sillä joukkoon joutui myös muiden henkilöiden luita.

|  |  |  |
| --- | --- | --- |
| Edeltäjä:**Ramses V** | **Egyptin faarao**20. dynastia | Seuraaja:**Ramses VII** |

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat

 |

 |
Puistolan urheilukenttä.
**Puistolan urheilukenttä** on urheilukenttä Kotkassa Katariinan kaupunginosassa. Kenttä on tunnettu ennen myös nimellä Katariinan kenttä.

Historia
--------

Puistolan kenttä rakennettiin vuonna 1913 talkootyönä soiseen ja kiviseen maastoon. Kentän avauskilpailuna pidetään 29. kesäkuuta 1914 järjestettyjä kilpailuja, joihin osallistui muun muassa Hannes Kolehmainen. Kentällä järjestettiin Kalevan kisat vuosina 1921 ja 1935. Hiekkakenttä muutettiin nurmipäällysteiseksi vuonna 1938. Yrjö Nikkanen heitti kentällä 16. lokakuuta 1938 keihästä 78,70 metriä. Tulos säilyi maailmanennätyksenä lähes 15 vuotta. Kenttää peruskorjattiin vuosina 1964–1966.

Lähteet
-------

1. 1 2  Juha Koski: Ansiomerkkien sadetta Innon 120-vuotisjuhlassa.  *Kaupunkilehti Ankkuri*, 25.1.2020, s. 7.
2. 1 2  Väänänen, Vesa-Ville: Kolehmainen juoksi Puistolassa jo sata vuotta sitten.  *Kymen Sanomat*, 6.6.2014, s. 14–15.
3. ↑  Harri Mannonen: Tiesitkö tämän Arto Tolsa -areenasta.  *Kaupunkilehti Ankkuri*, 30.8.2014, s. 2–3.
**Lloyd** oli vuosina 1950–1961 valmistettu saksalainen automerkki. Muut Borgwardin autotehtaan merkit olivat Borgward, Goliath ja Hansa. Tehdas sijaitsi Pohjois-Saksan Bremenissä ja sen virallinen nimi oli *Lloyd Motoren Werke GmbH*.

Lloyd Alexander TS
Sodan jälkeen valmistetut Lloyd-autot olivat pikkuautoja, joissa oli kaksi- tai nelisylinterinen moottori. Kaikissa malleissa oli kaksitahtinen moottori vuoteen 1957 saakka, minkä jälkeen tehdas siirtyi nelitahtimoottoristen autojen tuotantoon. Kaikissa vuosina 1958–1961 valmistetuissa Lloyd-autoissa oli nelitahtinen moottori.

Pula-ajan sodanjälkeisessä Lloyd 300:ssa oli puukori. Teräskoriset Lloyd 400 -autot tulivat tuotantoon vuosina 1953–1954. Niitä myytiin Länsi-Saksassa melko paljon 1950-luvulla, Volkswagenin ja Opelin jälkeen kolmanneksi eniten.

Vuonna 1957 esiteltiin Lloyd Alexander, joka oli melko nykyaikainen pikkuauto. Siinä oli tavaratilan kansi, sisäänvedettävät kampi-ikkunat (liukuvien sijasta) ja nelivaihteinen täysin synkronoitu vaihteisto. Tehoa oli 18,5 kilowattia.

Lloyd Alexander -mallilla on yhteys Suomeen, sillä auton maahantuoja Laatuvaunu kokosi Suomessa valmiista osista noin tuhat Lloyd Alexander -autoa.

Lloyd Arabella
Vuonna 1959 Borgward alkoi valmistaa Lloyd Arabellaa, jossa oli nelitahtinen vesijäähdytteinen 897 cm³ nelisylinterinen bokserimoottori. Moottorin teho oli 28 kW /4 800 (DIN). Suurin oli vääntömomentti 60,8 Nm /2 500. Moottorin oli suunnittellut Erich Übelacker.

Tehdas ajautui konkurssiin vuonna 1961.

Lähteet
-------

1. ↑  Hiittu, Mikko & Hiittu, Matti: *Häkäpöntöstä dieseliin: hyötyajoneuvot Suomessa sodanjälkeisillä teillä 1944–1960*, s. 106. Helsinki: Alfamer, 2006. ISBN 952-472-029-9.
Lloyd Price
**Lloyd Price** (9. maaliskuuta 1933 Kenner, Louisiana – 3. toukokuuta 2021) oli yhdysvaltalainen rhythm and blues -muusikko. Hänen ensimmäinen levytyksensä "Lawdy Miss Clawdy" nousi hitiksi Specialty Records -levy-yhtiöllä vuonna 1952. Laulaja valittiin Rock and Roll Hall of Fameen 1998. 

Pricen musiikillinen yhteistyökumppani Harold Logan kuoli henkirikoksen uhrina vuonna 1969. Price muutti ulkomaille ja palasi Yhdysvaltoihin vasta 1980-luvun alussa. Tämän jälkeen hän ei juuri esiintynyt ennen vuoden 1993 kiertuetta Euroopassa.

Lähteet
-------

1. ↑  Lloyd Price, R&B’s ‘Mr. Personality’ Who Sang ‘Lawdy Miss Clawdy,’ Dead at 88 *rollingstone.com*. Viitattu 4.3.2023.

Aiheesta muualla
----------------

* All Music Guide: Lloyd Price (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Saksa
* Israel
* Suomi (KANTO)
* Yhdysvallat
* Latvia
* Tšekki

 |
|  |
| Taiteenala | 
* MusicBrainz

 |
|  |
| Muut | 
* Europeana
* IdRef

 |

 |
*Tämä artikkeli käsittelee päätoimittajaa. Fysikaalisen kemian professori Mika Petterssonista on eri artikkeli.*
**Mika Petteri Pettersson** (s. 7. heinäkuuta 1961 Helsinki) on suomalainen toimittaja.

Pettersson opiskeli Helsingin yliopistossa poliittista historiaa ja viestintää ja kävi Sanomain toimittajakoulun 1985–1987. Hän työskenteli toimittajana muun muassa *Ilta-Sanomissa* (1982–1985) ja *Helsingin Sanomissa* (1987–2006). Hän oli STT-Lehtikuvan päätoimittaja ja toimitusjohtaja vuosina 2006–2018.

Lähteet
-------

1. 1 2  Paavilainen, Ulla (päätoim.): *Kuka kukin on: Henkilötietoja nykypolven suomalaisista 2015*, s. 691–692. Helsinki: Otava, 2014. ISBN 978-951-1-28228-0.
2. ↑  Vartiainen, Niko: STT:n vastaava päätoimittaja Mika Pettersson eroaa, tilalle Minna Holopainen *Helsingin Sanomat*.  24.9.2018. Viitattu 20.12.2020.
3. ↑  Kokko, Tuomas: Dopingvyyhti teki surulliseksi.  *Helsingin Sanomat*, 7.7.2011, s. B 5. Artikkelin verkkoversio.
4. ↑  Kokko, Tuomas: 50 vuotta, kuka? Mika Pettersson. *Helsingin Sanomat* 7.7.2011. Viitattu 13.5.2022.
**Alcorcón** on kaupunki Madridin alueella Espanjassa, 13 kilometriä pääkaupunki Madridista lounaaseen. Sen asukasluku oli vuonna 2015 noin 170 000. Kaupunki on kasvanut nopeasti. Vielä vuonna 1955 siellä asui 1 370 asukasta, mikä kolminkertaistui vuoteen 1960 mennessä. Vuonna 1975 väkiluku oli 112 616.

Alcorcónissa on Universidad Rey Juan Carlosin lääketieteen kampus (vuodesta 1998) ja Universidad San Pablo-CEU:n Montepríncipen kampus. Kaupunki on liitetty Madridin metroverkkoon.

Kaupungissa on vanha kirkko nimeltä Santa María la Blanca, jonka vanhimmat osat ovat peräisin 1500-luvulta. 1900-luvun alussa rakennettiin Valderasin markiisien kolme linnaa. Suurin niistä on entisöity kunnallismuseoksi ja toiseksi suurimmassa on työväenopisto.

Alcorcónista on kotoisin jalkapalloseura AD Alcorcón.

Kuvia
-----

* KaupungintaloKaupungintalo
* Santa María la BlancaSanta María la Blanca
* Castillos de Valderas y Museo de Arte de Vidrio de Alcorcón (MAVA)Castillos de Valderas y Museo de Arte de Vidrio de Alcorcón (MAVA)
* Centro Cultural de PinosCentro Cultural de Pinos
* Antonio Buero Vallejon patsasAntonio Buero Vallejon patsas

Lähteet
-------

1. ↑  INE
2. ↑  Instituto Nacional de Estadística
3. ↑   (Arkistoitu – Internet Archive)
4. ↑

Aiheesta muualla
----------------

* Kuvia tai muita tiedostoja aiheesta **Alcorcón** Wikimedia Commonsissa

* Ayuntamiento de Alcorcón
*Tämä artikkeli käsittelee valmentajaa ja entistä thainyrkkeilijää. Entisestä jääkiekkomaalivahdista kertoo artikkeli Mika Pietilä.*

**Mika Pietilä** (s. 1970) on porvoolainen thainyrkkeilijä ja valmentaja. Hän päätti uransa ottelijana vuonna 2002. Kilpauransa jälkeen Pietilä toimi tovin Suomen Muaythai -liiton puheenjohtajana ja keskittyi enemmän valmennukseen. Hän toimii miesten maajoukkueen päävalmentajana sekä Porvoo Thaiboxing Clubin päävalmentajana.

Pietilä voitti aktiiviurallaan vuoden 1999 amatöörien maailmanmestaruuden sarjassa -63,5kg, ja hän oli Pohjoismaiden mestari samassa sarjassa vuodet 1994–1999. Pietilä voitti myös vuonna 1995 SM-pronssia olympiatyylin nyrkkeilyssä.

Pietilä aloitti thainyrkkeilyn vuonna 1985 Porvoossa Petteri Saarion järjestämällä peruskurssilla. Saario oli Porvoo Thaiboxing Club ry:n perustaja ja vastasi Pietilän ensimmäisistä opeista. Turussa järjestettiin Suomen ensimmäiset thainyrkkeilykilpailut, joissa Pietilä pääsi kilpailemaan. Saarion poistuessa Porvoon seuran vetovastuusta alkoi opetuspuoli siirtyä Pietilän harteille. 

Pietilä voitti MM- ja EM-kultamitalit ja myös pm- ja sm-tittelit. Otteluja kertyi noin 60, joista suurin osa voittoja. Pietilän ottelutyyli ei niinkään perustunut voimaan tai raivoon vaan ottelusilmään ja tilannetajuun. Oma kilpailu-ura hiipui ajankäytöllisten ongelmien takia. 

Pietilä on edelleen aktiivisesti mukana lajin parissa valmentajana. Pietilä toimi myös thainyrkkeilyliiton puheenjohtajana neljä vuotta. Vuonna 2005 Pietilä alkoi valmentaa Suomen naisnyrkkeilyn ykkösnimeä Eva Wahlströmiä.

Saavutukset
-----------

* SM-1 '00
* MM-1 '99
* SM-1 '98
* SM-3 '95 (nyrkkeily)
* EM-1 '95
* PM-1 '94-'99

Lähteet
-------

* 
* (Arkistoitu – Internet Archive)
*
**Yogi Bear’s Goldrush** (myös **Yogi Bear in: Yogi Bears Goldrush**) on GameTekin vuonna 1994 Game Boylle julkaisema tasohyppelypeli. Peli perustuu animaatiohahmoon Jogi-karhu.

Juoni
-----

Jogi-karhun täytyy pelastaa Jellystonen kansallispuisto, kun Jake niminen aave on varastanut heidän rahat, jolla puisto säilyisi läpi talven. Jake on kätkenyt rahat 12 eri piilopaikkaan ympäri puistoa ja pelaajan on tarkoitus etsiä ne Jogilla kuudelta eri kentältä.

Pelattavuus
-----------

Pelin nimikkohahmo Jogi liikkuu sivuttain vasemmalle ja oikealle, ja ainut tapa tappaa vastaan tulevat viholliset on hypätä niiden päälle. Kuitenkin joitain vihollisia ei voi tappaa ja niitä täytyy vain vältellä, sillä Jogilla ei ole käytössään aseita. Lisäksi pelin matkalla on erinäisiä ansoja ja rotkoja.

Pelin aikana on myös tarkoitus kerätä mahdollisimman paljon eväskoreja, joista saa yhden lisäelämän mikäli saa kerättyä 100 eväskoria. Lisäksi hahmon energiaa saa lisättyä keräämällä "1-UP" ikoneja. Eri kenttiin on myös piilotettu salaisia ovia ja alueita, joissa sijaitsee rahakätköt. Pääsemällä kätköihin pelaajan on kerättävä 25 kultakolikkoa, joista saa yhden kultapalkin, joita puolestaan täytyy kerätä yhteensä kaksitoista.

Aiheesta muualla
----------------

* *Yogi Bear's Goldrush* MobyGamesissa (englanniksi)

Jogi-karhu

|  |  |
| --- | --- |
| Luojat | William Hanna • Joseph Barbera |
| Päähahmot | Jogi-karhu • Bobo • Cindy-karhu • metsänvartija Smith |
| Televisiosarjat | Jogi-karhu (1961) • Yogi ja kaverit (1973) • Yogi's Space Race (1978) • Yogi’s Treasure Hunt (1985–1986) • The New Yogi Bear Show (1988) • Jogi-karhu (1991–1992) |
| Elokuvat | Jogi-karhu seikkailee (1964) • Yogi’s Ark Lark (1972) • Yogi’s First Christmas (1980) • Yogi’s Great Escape (1987) • Yogi Bear and the Magical Flight of the Spruce Goose (1987) • Yogi and the Invasion of the Space Bears (1988) • Yogi the Easter Bear (1994) • Jogi-karhu (2010) |
| Videopelit | Yogi Bear (1987) • Yogi Bear's Math Adventures (1990) • Yogi’s Big Clean Up (1992) • Yogi Bear’s Cartoon Capers (1994) • Yogi Bear’s Gold Rush (1994) • Yogi Bear: Great Balloon Blast (2000) |
Pucarán kulttuurin alue.
**Pucarán kulttuuri** noin 250 eaa. - n 380 jaa. oli muinaisten intiaanien luoma perinne Etelä-Amerikan Andeilla nykyisten Perun ja Bolivian valtioiden rajaseudulla. Pucaran alueella intiaanit rakensivat suuren viljelyllä elävän asutuskeskuksen Perun Andien vuoriston ylätasangolle altiplanolle, Titicaca-järven altaan pohjoispuoliskolla Punon departementissa.

Pucaran taide liittyi ihmisuhrien sävyttämään uskontoon. Pucaran kulttuuri eli muun muassa perunan ja muiden kylmää sietävien kasvien viljelyllä, metsästyksellä ja laaman ja alpakan hoidolla. Kulttuuri tuotti metallituotteita, keramiikkaa ja tekstiilejä. Ei osata sanoa mikä intiaaniheimo Pucarán rakensi.

Pucaran keramiikka oli omintakeista, moniväristä ja viiltokuvioista. Kuvioissa oli geometrisia ja esittäviä aiheita. Esittävissä aiheissa oli muun muassa irti leikattuja päitä, eläimiä: hirviä, laamoja, lintuja, kissaeläin. Kivipatsaissa esiintyy "pyöveli", ja kivikaiverruksissa eläimiä, ihmisiä ja geometrisia kuvioita. Steeloja oli perinteiseen andiseen tapaan temppeleissä, joissa oli syvennettyjä pihoja ja U:n muotoisia rakennuksia. Pucaran JKalasyan pyramidikompleksi on rakennettu noin 200 eaa. alkaen.

Pucarássa on nykyään raunioituneita palatsimaisia ja temppelimäisiä rakennelmia sekä aikoinaan hyvin tiheästi asuttu asuinalue. Täällä on puoliksi maanalaisia kenttiä muinaiselle Andien kulttuurille ominaisesti. Koko muinaisen rakennetun alueen ala on 6 km². Pucarassa oli käsityöläisten tiheään asuttu alue, jota arkeologit sanovat "kaatopaikaksi", muinaiselle tulvaterassille rakennettu ryhmä moniosaisia asuintaloja, kolme suurta rakennusta, ehkä temppeleitä tai palatseja, kuusi katkaistun pyramidin muotoista temppeliä, ja hautakumpujen alue.

Pucaran vaikutusta löytyy myös Perun rannikolta Moqueguan ja Azapan jokilaaksoista. Pucaran vaikutus ulottui Titicaca-järven pohjoispuolisen laakson keskuksiin ja kyliin, mutta jopa pohjoiseen Cuzcon laaksoon ja Etelä-Peruun, ja Morequan laaksoon Tyynenmeren rannikolla Etelä-Perussa, Chilen pohjoisosiin Azapaan ja myös Pohjois-Chilen Iquiquen alueelle ja Loa-joen seudulle.

Pucará romahti noin 380 jaa. Samoihin aikoihin eteläinen Titicaca-järven rannan Tiwanaku alkoi kasvaa. Tiwanaku alkoi laajeta joskus välillä 350-400 jaa. Joko Pucaran luhistuminen antoi Tiwanakulle mahdollisuuden, tai Tiwanaku kukisti Pucaran. Titicacan pohjoispuoliset alueet olivat tyhjillään väestöstä noin 380-1250 jaa.

Katso myös
----------

* Tiwanaku

Lähteet
-------

1. ↑  Kultakruunu ja hyöhenviitta, Perun kolme vuosituhatta, artikkeli Pukaran kulttuuri.
2. ↑  Pucara - Puno (Photos © J. Mazzotti) (Arkistoitu – Internet Archive)
3. ↑  Kultakruunu ja höyhenviitta, s. 147.
4. ↑  Kultakruunu ja höyhenviitta, s. 148.
**Sokolovo** (ven. Соколово, komiksi Соколов, *Sokolov*) on kylä ja maalaiskunta Komin tasavallan Petšoran piirissä Venäjällä. Se sijaitsee Petšorajoen varrella 32 kilometriä Petšoran kaupungista pohjoiseen. Kylässä on reilut 400 ja kunnassa vajaat 500 asukasta (vuonna 2007).

Tarinan mukaan kylän ovat perustaneet 1770-luvulla Siperiasta tai Ust-Tsilmasta muuttaneet vanhauskoiset. Ensimmäisen kerran se mainitaan vuoden 1846 kartalla. Alkuperäiset asukkaat olivat ilmeisesti venäläisiä, joihin myöhemmin liittyi Ižman komeja. Vuonna 1989 kylän asukkaat olivat komeja.

Sokolovon kyläneuvosto on perustettu vuonna 1930. Nykyään kuntaan kuuluvat myös Pestšankan (Песчанка), Rodionovon (ven. Родионово, komiksi Родионов, *Rodionov*) ja Uljaševon (ven. Уляшево, komiksi Уляшев, *Uljašev*) kylät.

Seudun pääelinkeino on maa- ja metsätalous. Palveluihin kuuluu lastentarha, koulu, kulttuuritalo, kirjasto, posti ja pari kauppaa.

Lähteet
-------

1. ↑  L.M. Beznosikova, Je.A. Aibabina, R.I. Kosnyreva: *Komi-russki slovar = Komi-rotš kyvtšukör*, s. 797. Syktyvkar: Komi knižnoje izdatelstvo, 2000. ISBN 5-7555-0679-5.
2. 1 2 3  Sokolovo Petšoran piirin sivustolla *pechoraonline.ru*. Viitattu 14.5.2011. (venäjäksi)
3. 1 2  Tšislennost postojannogo naselenija selskih naseljonnyh punktov Respubliki Komi na 1 janvarja 2007 goda *komi.gks.ru*. Viitattu 14.5.2011. (venäjäksi)[vanhentunut linkki]
4. ↑  *Gde ty živjoš: Gipermedia entsiklopedija (CD-rom)*. Syktyvkar: Institut jazyka, literatury i istorii Komi nautšnogo tsentra Uralskogo otdelenija RAN, Ministerstvo kultury i natsionalnoi politiki Respubliki Komi, 2006.
**Mika Ripatti** (s. 1964 Espoo) on suomalainen elokuva- ja televisiokäsikirjoittaja. 

Ripatin ura alkoi Yle TV2:n suursarjan *Elämän suola* (1996–1998) parissa. Hän oli yksi sarjan lukuisista käsikirjoittajista. Myös Seppo Vesiluoma kuului käsikirjoittajatiimiin ja *Elämän suolan* kautta alkoi hänen ja Ripatin pitkälle jatkunut yhteistyö. Parivaljakko on kirjoittanut muun muassa televisiosarjat *Siperian nero* (2000) ja *Seitsemän* (2001). Yhteistyö on jatkunut myös pitkien elokuvien parissa, kuten *Vieraalla maalla* (2003) ja *Keisarin salaisuus* (2006).

Vuonna 2003 ensi-iltansa sai myös Johanna Vuoksenmaan ohjaama ja Ripatin kirjoittama *Nousukausi*, joka oli komedia juppipariskunnan elämysmatkasta Helsingin Jakomäkeen. Ripatti on tehnyt sovituksen myös Olli Saarelan elokuvaan *Suden vuosi* (2007). Elokuva perustui Virpi Hämeen-Anttilan samannimiseen romaaniin.

Aiheesta muualla
----------------

* Mika Ripatti Internet Movie Databasessa. (englanniksi)
* Mika Ripatti Elonetissä.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Norja
* Suomi (KANTO)
* Tšekki

 |
|  |
| Henkilöt | 
* Elonet

 |

 |
**Vanga** (bulg. Ванга) (oikealta nimeltään **Vangelia Pandeva Surčeva**, avioliiton kautta Vangelia Gušterova, 31. tammikuuta 1911 – 11. elokuuta 1996) oli bulgarialainen selvänäkijä. Hän syntyi vuonna 1911 pienessä Strumican kaupungissa Ottomaanien valtakunnassa köyhään talonpoikaisperheeseen. Suurimman osan elämästään hän asui Petritšin kaupungissa Bulgariassa kolmen valtion rajojen risteyskohdassa. Vanga sokeutui 12-vuotiaana pyörremyrskyn riepotellessa häntä. 30-vuotiaana hän alkoi ennustaa ihmisille heidän kadonneiden sukulaistensa olinpaikkoja. Hänen ensimmäisiä kuuluisia vieraita oli Bulgarian kuningas Boris III.

Vanga usein ohjasi ihmiset parantajille tai lääkäreille, jotka voisivat auttaa heitä ja usein Vanga ei tuntenut parantajia nimeltä, vaan viittasi heihin seuraavasti: "Eräässä kaupungissa elää sellainen mies, joka voi sinua auttaa".

Vuonna 1967 Vangasta tehtiin valtion virkamies. Siitä hetkestä hän alkoi saada virallista palkkaa 200 levaa kuukaudessa. Vierailu hänen luonaan maksoi sosialististen maiden kansalaisille 10 levaa ja länsimaiden kansalaisille 50 dollaria. Tähän asti Vanga otti vastaan ihmisiä ilmaiseksi, ehkä pientä lahjaa vastaan.

Vangan keräämien varojen ansiosta Rupiten kylään rakennettiin kirkko vuonna 1994.

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Saksa
* Israel
* Yhdysvallat
* Latvia
* Tšekki
* Puola

 |

 |
**Mark Ermler** (5. toukokuuta 1932 Leningrad – 12. huhtikuuta 2002) oli venäläinen kapellimestari. Hän tuli maassaan tunnetuksi etenkin johtamistaan ooppera- ja balettiesityksistä Bolšoi-teatterissa.

Ermlerin vanhemmat Vera Bakun ja Fridrih Ermler työskentelivät Neuvostoliiton elokuvateollisuudessa. Ermler otti pianotunteja 5-vuotiaasta saakka ja pääsi kolme vuotta myöhemmin Leningradin konservatorioon yhteydessä olleeseen kouluun. Konservatorioon hänet otettiin 18-vuotiaana, jolloin hän oli jo aloittanut orkesterinjohdon. Hänen opettajiaan olivat Boris Haikin ja Aleksandr Rabinovitš. Ermler johti Leningradin filharmonista orkesteria ensimmäisen kerran vuonna 1952 vielä opiskellessaan. Vuosi myöhemmin hän teki oopperadebyyttinsä konservatorion oopperastudiossa Wolfgang Amadeus Mozartin teoksen *Ryöstö Seraljista* esityksessä. Bolšoi-teatterissa Ermler johti ensimmäisen kerran vuonna 1957 *Cavalleria rusticanan* esityksissä. Ensimmäisellä kaudellaan Bolšoi-teatterissa hän johti muun muassa Pjotr Tšaikovskin *Jevgeni Oneginin* ja Ludwig van Beethovenin *Fidelion* esitykset.

Ermler saavutti balettikapellimestarina mainetta muun muassa Igor Stravinskyn ja Pjotr Tšaikovskin teosten esityksillä. Hän johti myös Sergei Prokofjevin viimeisen oopperan *Todellisen miehen tarina* kantaesityksen. Alfred Schnittken kanssa hän teki yhteistyötä elokuvamusiikin saralla, vaikkakin hän työskenteli aikansa musiikin parissa suhteellisen rajallisesti. Kun Neuvostoliiton ja länsimaiden välit olivat suhteellisesti parantuneet, Ermler kiersi kansainvälisesti sekä Bolšoi-teatterin kanssa että sai kiinnityksiä maailman johtaviin oopperataloihin. Vuonna 1985 hän pääsi Lontoon Royal Balletin päävierailijaksi. Hän levytti kaikki Tšaikovskin kolme balettia Royal Opera Housen orkesterin kanssa. Hän levytti myös muun muassa Prokofjevin baletin *Romeo ja Julia* vuonna 1993.

Vuonna 1996 Ermler kiinnitettiin johtamaan Moskovan filharmonista orkesteria, mutta vuonna 1998 hän palasi Bolšoi-teatteriin sen musiikillisena johtajana kahdeksi vuodeksi. Ermler kuoli munuaisten vajaatoimintaan 69-vuotiaana. Hän oli kolme päivää aiemmin kaatunut harjoituksissa Soulin filharmonisen orkesterin kanssa. Hänen yksivuotinen sopimuksensa Etelä-Koreassa olisi päättynyt seuraavassa kuussa. Ermleriä jäivät kaipaamaan vaimo Dina ja tytär Maša.

Lähteet
-------

1. 1 2 3 4 5  Mark Ermler The Guardian
2. ↑  Otavan Musiikkitieto A–Ö, uudistetun laitoksen 1. painos (1997), toim. Keijo Virtamo


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Israel
* Yhdysvallat
* Tšekki
* Alankomaat
* Puola

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Biographie

 |
|  |
| Muut | 
* IdRef

 |

 |
**Jalasjärven Kansantalo** on vuonna 1947 valmistunut  Kurikan Jalasjärven kyläkeskuksessa sijaitseva rakennus.

Historiaa
---------

Rakennus on nykyisin yksityiskäytössä.*lähde?*

Rakennus
--------

Rankarakenteinen rakennus rakennettiin talkoilla. Rahoitukseen saatiin kiinnelaina. Laudoilla vuorattu osin kaksikerroksinen rakennus oli maalattu punaiseksi. Rakennuksessa oli juhlasali näyttämöineen, ravintolatilat ja eteinen sekä kolme huonetta ja keittiön käsittävä vahtimestarin asunto. Alkuperäinen puulämmitys muutettiin vuonna 1965 öljylämmittimeen. Pihassa oli erillinen käymälärakennus

Toimintaa järjestötalolla
-------------------------

Kansantalo oli pääasiassa omistajajärjestön omassa kokouskäytössä. Talossa järjestettiin myös nuorisotoimintaa ja juhlia.

Lähteet
-------

1. 1 2 3  Katia Båsk-Ekholm ja Kaj Häyry: *Suomen työväentaloja koskeva selvitys: Turun kaupungin historiallisessa museossa tehty selvitys Suomen työväentalojen rakennushistoriasta sekä nykyisestä kunnosta ja käytöstä*. Helsinki: Opetusministeriö, 1982. ISBN 951-46-6592-9.
**Yoel Rodríguez Oterino** eli **Yoel** (s. 28. elokuuta 1988 Vigo, Espanja) on espanjalainen jalkapallomaalivahti. Hän edustaa Espanjan Primera Divisiónissa pelaavaa Eibaria.

Seurajoukkueura
---------------

Yoel on kotikaupunkinsa jalkapalloseura Celta Vigon junioriakatemian kasvatti. Hänet nostettiin ensimmäistä kertaa edustusjoukkueeseen kaudella 2009–2010. Kaudella 2011–2012 hän nousi joukkueen ykkösmaalivahdiksi ja pelasi yhteensä 25 sarjaottelua, kun galicialaisseura palasi kauden päätteeksi maan pääsarjaan Primera Divisióniin viiden vuoden tauon jälkeen.

Seuraavaksi kaudeksi 2012–2013 hänet kuitenkin lainattiin naapuriseura Lugoon. Kaudeksi 2013–2014 Yoel palasi takaisin kasvattajaseuraansa ja pelasi ensimmäisen ottelunsa 19. elokuuta 2013 maan pääsarjassa.

31. heinäkuuta 2014 Yoel siirtyi Valenciaan kauden kestävällä lainasopimuksella, jonka jälkeen joukkueella on mahdollisuus tehdä siirrosta pysyvä.

Lähteet
-------

1. ↑  Yoel Rodríguez, portero del Celta, se marcha cedido al Lugo Goal. Viitattu 15.3.2014. (espanjaksi)
2. ↑  Charles makes instant Celta impact ESPN. Viitattu 15.3.2014. (englanniksi)
3. ↑  Yoel ya es del Valencia Marca. Viitattu 31.7.2014. (espanjaksi)

Aiheesta muualla
----------------

* Yoelin tilastot BDFutbol-sivustolla (englanniksi)
**Barbara L. Fredrickson** (synt. 15. kesäkuuta 1964) on yhdysvaltalainen psykologian professori sekä positiivisten tunteiden ja psykofysiologian laboratorion (PEP) johtaja Pohjois-Carolinan Chapel Hillin yliopistossa. Hän on tunnettu positiivisen psykologian ja onnellisuutta käsittelevän psykologisen tutkimuksen edustaja.

Hän suoritti alemman korkeakoulututkinnon (B.A.) vuonna 1986 Carleton Collegessa Minnesotan osavaltiossa ja valmistui psykologian tohtoriksi vuonna 1990 Stanfordin yliopistosta. 
Vuosina 1990–1992 hän toimi apurahatutkijana UC Berkeleyssä, vuosina 1992–1995 apulaisprofessorina Duke Universityn psykologian laitoksella. Hän oli Michiganin yliopiston psykologian apulaisprofessorina (sosiaalipsykologia) vuosina 1995–2005. Vuonna 2005 hän oli sosiaalipsykologian ohjelman psykologian professori samassa yliopistossa. Vuodesta 2006 lähtien hän on ollut Pohjois-Carolinan yliopiston (Chapel Hill) sosiaalipsykologian ohjelman professori. Hän on lisäksi johtanut positiivisten tunteiden ja psykofysiologian laboratoriota (PEP) vuodesta 2000 ensin Michiganin yliopistossa ja sittemmin Pohjois-Carolinan yliopistossa.

Tuotantoa
---------

Barbara Fredrickson on julkaissut (5/2017 mennessä) toista sataa vertaisarvioitua artikkelia tai muuta tieteellistä julkaisua. Hänen tunnetuimpiin artikkeleihinsa oli Google Scholarin mukaan viitattu heinäkuuhun 2017 mennessä yli 11 000 kertaa. Yliopistollisen opetustyönsä lisäksi hän on esiintynyt puhujana lukuisissa kansallisissa ja kansainvälisissä tieteellisissä kokouksissa ja ollut kysytty haastateltava tiedotusvälineissä. Hänen yleistajuisia kirjojaan on käännetty yli kymmenelle kielelle. Hänen tunnetuimpia suurelle lukijakunnalle kirjoitettuja teoksiaan ovat muun muassa:

* *Love 2.0* (2013)
* *Positivity* (2009)

Lähteet
-------

1. 1 2 3 4 5  Curriculum Vitae - May 2017 - Barbara L. Fredrickson, Ph.D. (pdf)  5/2017. Pohjois-Carolinan yliopisto, unc.edu. Viitattu 23.6.2017. (englanniksi)[vanhentunut linkki]

Aiheesta muualla
----------------

* Google Scholar: Barbara Fredrickson (Arkistoitu – Internet Archive) (englanniksi) (scholar.google.com)
* Meng-Wu Lecture (2013) Barbara L. Fredrickson, Ph.D.; CCARE at Stanford University (Youtube-video) (englanniksi) (youtube.com)
* Barbara L. Fredrickson Ph.D. (englanniksi) (psychologytoday.com)
* Barbara Fredrickson (23.3.2013) Your Phone vs. Your Heart (englanniksi) (nytimes.com)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Saksa
* Israel
* Belgia
* Yhdysvallat
* Japani
* Tšekki
* Korea
* Alankomaat
* Puola

 |
|  |
| Muut | 
* IdRef

 |

 |
**Baari** on ruotsalaiseen formaattiin perustuva tositelevisio-ohjelma, jossa 12 toisilleen tuntematonta kilpailijaa perustaa oman baarin kaupungin keskustaan. Aluksi kilpailijat suunnittelevat baarin ja osallistuvat sen rakentamiseen. Lopun ohjelman ajan haasteena on pitää baarin toiminta kannattavana. Vuorollaan yksi kilpailija putoaa pois, ja kauimmiten ohjelmassa pysynyt kilpailija voittaa. Baari on kaikille avoin, ja ohjelmassa kilpailevat työntekijät voi tavata baarissa.

Ohjelman sisältö
----------------

Kimppakämpässä asuvilla kilpailijoilla on kolme kuukautta aikaa tehdä baarista menestyvä. He tekevät yhteistyötä baarin eteen, mutta pelaavat kukin omaa pudotuspeliään. Baarityöhön kuuluu muun muassa drinkkien sekoittaminen ja kannattavuuslaskelmien tekeminen. Kilpailijat voivat järjestää baarissa erilaista ohjelmaa asiakkaille.

Kerran viikossa yksi kilpailijoista putoaa baarista pois suorassa lähetyksessä. Valinnan tekevät katsojat, jotka voivat äänestää joko soittamalla tai lähettämällä tekstiviestin.

*Baarissa* on joka viikko plus/miinus-kokous, jonka tarkoituksena on selvittää ketkä kaksi kilpailijaa joutuvat häätöäänestykseen. Kukin kilpailija antaa yhdelle kilpailijalle plussan ja yhdelle kilpailijalle miinuksen. Eniten miinuksia saanut kilpailija joutuu suoraan häätöäänestykseen ja eniten plussia saanut kilpailija päättää toisen häätöäänestykseen joutuvan kilpailijan.

*Baarissa* on käytössä keltainen kortti (varoitus) ja punainen kortti (poistaminen *Baarista*). Jos kilpailija rikkoo sääntöjä, saa hän keltaisen kortin. Kahdesta keltaisesta kortista seuraa punainen kortti ja poistaminen *Baarista* välittömästi.

Baari Suomessa
--------------

*Pääartikkeli: Baari (suomalainen televisiosarja)*
Suomessa Subtv:lla *Baaria* esitettiin vuonna 2006. Ohjelman sunnuntaisia suoria lähetyksiä juonsivat Kirsi Salo (viikot 1−7) ja Silvia Modig (viikot 8−12), ja kilpailijoiden baarivalmentajana toimi Jani Avelin. Kilpailukohde oli Helsingin Birdie-ravintola, joka ohjelman myötä sai uuden sisustuksen, toimintaidean ja nimen Cafe Punawuori. Baari toimi päiväsaikaan kahvilana ja iltaisin yökerhona. Baarin voitti 22-vuotias Frank, joka sai palkinnoksi 40 000 euroa. Toiseksi sijoittui Mira ja kolmanneksi Irena. *Baaria* esitettiin Suomessa yksi tuotantokausi.

Baari maittain
--------------

Baaria on esitetty useissa eri maissa. Tässä luettelo eri maiden versioiden nimistä.

* Alankomaat Alankomaat: The Bar
* Argentiina Argentiina: El Bar TV
* Georgia Georgia: GeoBar
* Kambodža Kambodža: CTN Coffee Shop
* Kreikka Kreikka: Bar Party
* Kroatia Kroatia: Bar
* Latvia Latvia: Bārs
* Liettua Liettua: Baras
* Meksiko Meksiko: El Bar Provoca
* Norja Norja: Baren
* Portugali Portugali: O Bar da TV
* Puola Puola: Bar
* Ruotsi Ruotsi: Baren
* Slovenia Slovenia: Bar
* Sveitsi Sveitsi: Die Bar
* Tanska Tanska: Baren
* Tšekki Tšekki: Bar
* Unkari Unkari: Bár
* Viro Viro: Baar

Lähteet
-------

1. ↑  Edmunds, Marlene: Swedening the TV pot *Variety*.  21.8.2001. Viitattu 6.7.2023.
| Olympia Bob Run St. Moritz–Celerina |
| --- |
| Logo |
| Paikkakunta: | Sankt Moritz ja Celerina/Schlarigna |
| Maa: |  Sveitsi |
| Avattu: | 1904 |
| Rakenne |
| Kokonaispituus: | 1 962 m |
| Kilpailupituus: | 1 722 m |
| Mutkia: | 19 |
| Maksimijyrkkyys: | 15 % |
| Keskijyrkkyys: | 8 % |

**Olympia Bob Run St. Moritz–Celerina** on kelkkailurata Sankt Moritzssa ja Celerina/Schlarignassa Sveitsissä. Se on maailman vanhin ja ainoa luonnonjäärata, jolla järjestetään ratti- ja ohjaskelkkailukilpailuita.

Rataprofiili
Siinä on järjestetty vuosien 1928 ja 1948 talviolympialaisten rattikelkkailukilpailut, sekä lukuisia ratti- ja skeletonkelkkailun MM-kilpailuita.

Joka vuosi se rakennetaan kolmen viikon aikana noin 5 000 m3 lumesta ja 4 000 m3 vedestä ja se on maailman suurin lumi- ja jääveistos. Vaikka radan maasto on tasattu tarkasti koko matkaltaan, radassa tapahtuu vähäisiä muutoksia vuosittain ja näin ollen virallisia rataennätyksiä ei noteerata.

Rattikelkkailu keksittiin on Engadinissa talvella 1890, kun brittiläinen Wilson Smith laski muutetulla sohvalla tiellä St. Moritzista Celerinaan.

Olympia Bob Run St. Moritz–Celerina otettiin käyttöön vuonna 1904, mikä tekee siitä maailman vanhimman rattikelkkailuradan. Viereinen vuonna 1884 avattu niin ikään luonnonjäärata Cresta Run on maailman vanhin skeletonkelkkailurata.

Lähteet
-------

* St. Moritz-Celerina Olympia Bobrun ibsf.org
* St. Moritz - Celerina fil-luge.org
* Olympia Bob Run St. Moritz - Celerina – Gästebobfahrt buchen olympia-bobrun.ch
* Bahnplan – Olympia Bob Run olympia-bobrun.ch
* Olympia Bob Run bobmuseum.ch
* Geschichte Olympia Bob Run bobmuseum.ch
* Welcome to the IBSF Bobsleigh & Skeleton World Championships 2023 – Since 1904 wm2023.ch